नई दिल्ली. इंटरनेशन मार्केट में आई क्रूड की कीमतों में गिरावट के चलते गुरुवार को भी पेट्रोल और डीजल की कीमतों में राहत मिली है। तेल की कीमतों में लगातार 9 दिन से गिरावट जारी है। गुरुवार को पेट्रोल 9 पैसे और डीजल 7 पैसे तक सस्ता हुआ। कटौती के बाद चारों महानगरों में पेट्रोल और डीजल के रेट सबसे कम दिल्ली में हैं। यहां पेट्रोल 77.63 रुपए प्रति लीटर और डीजल 68.73 रुपए है। घटते दामों में बावजूद मुंबई में अभी भी पेट्रोल-डीजल सबसे महंगा बिक रहा है। यहां पेट्रोल 85.45 रुपए प्रति लीटर और डीजल 73.17 रुपए प्रति लीटर है।